Planul de 700 de miliarde de dolari al lui Joe Biden de redresare a economiei. Trump: "Va arunca SUA într-o catastrofă economică“.
Joe Biden a prezentat un plan ambițios de redresare economică după criza Covid-19. Biden: "Planul este îndrăzneţ, practic şi se concentrează asupra construirii unei economii a viitoruluiׅ“. Planul lui Biden sfidează programul lui Donald Trump, adversarul său la alegerile prezidențiale din 3 noiembrie.
Joe Biden are un plan
de redresare economică în valoare de 700 de miliarde de dolari, sfidându-l pe
cel al lui Trump, "America First“. Programul "Build Back Better“, al lui Biden,
are ca scop reînfiinţarea locurilor de muncă dispărute după
criza Covid-19 și a locurilor de muncă suplimentare prin investiţii publice
masive pe o perioadă de patru ani."De ajuns!“, a spus Biden. "Este timpul să schimbăm
prioritățile din această țară. Este timpul să ajutăm întreprinderile mici
și oamenii de clasă mijlocie să-și redreseze afacerile afectate de pandemie“.El vrea independenţă faţă de
furnizorii străini pentru a ajuta micile întreprinderi, mai ales pe cele ale
minorităţilor rasiale. În plus, crede că salariații trebuie să aibă o mai mare
libertate de a se înscrie într-un sindicat, iar muncitorii consideraţi
"esenţiali" în timpul pandemiei merită o creștere a salariului.Cum se împart 700
de miliarde de dolariBiden are în plan alocarea e 400 de miliarde de dolari "pentru cumpărarea unor produse şi materiale de care ţara noastră are nevoie în vederea modernizării infrastructurilor, reconstituirea stocurilor şi îmbunătăţirea securităţii“. Planul lui Biden urmărește, de asemenea, o schimbare majoră în ceea ce privește globalizarea, comerțul liber și protejarea angajaților americani, scrie The Washington Post.300 de miliarde vor fi
alocate Cercetării şi Dezvoltării şi unor inovaţii tehnologice precum energii
regenerabile şi vehicule electrice.Planul solicită guvernului
să facă o "revizuire a lanțului de aprovizionare" de 100 de zile, scopul fiind
cumpărarea de materiale medicale și alte produse fabricate în Statele Unite.Reacția lui TrumpEchipa de campanie a lui Donald Trump a denunţat planul lui Joe Biden, considerând că va "anula toate câştigurile pe care le-au generat împreună şi va arunca SUA într-o catastrofă economică".